
KI KYNTIEN LAMPHRANG 

Haba la kyrpad i'a nga ban ai Ki Kyntien lamphrang i'a 
ki poitri i Kong Streamlet Dkhar, nga la mut ban kyntait 
namar nga dei uei, ban shlan ban thoh i'a kane. Hynrei, 
ka jylli ki nongthoh kot bad kham tam ki nongthoh poilri, 
ka kynthup lul ia baroh ki briew kiba U Blei U la ai ka 
sap ba lyngba ka jingshem jong ki ha ka jingiaid lynti ha 
kane ka jingim kaba maian, kaba triem, kaba sngewtynnad 
bad kaba don ka thong; ki lah ban pynpaw da ka bor kaba 
kham phylla i'a kaei kaei kaba shon ha ka mynsiem jong 
ki. Te haba nga la ngam jylliew ia kine ki poitri khlem 
artatien, lah ban buh ia ki ha ki ar tylli ki mat kiba 
kongsan. Kaba nyngkong : Ka nongthoh ka ticng. Ka ticng 
i'a ka jingdum kaba la wan ban tap ha ka Ri kaba ieit kaba 
thoin jong ngi ha ka jinghiar arsut ka akor ka burom. Ka 
tieng ruh i'a ka jingbym burom shuh jong ngi i'a ka Mei 
Ramew bad ka nongthoh lehse ka la i'ohi da la ki jong ki 
khmat haba ka Mei Ramew ka dom kylla. Ka tieng ruh ba 
ki dkhot ka longi'ing longsem kim im sngi shuh ban ri i'a 
ka burom i'a ki i'ing jong ki meirad parad jong ngi. Ka tieng 
ruh i'a ka jingwan ki pap ki sang bym ju i'ohsngew koit ha 
ka Ri jong ngi; mynta ki la par kylleng ha kaba, kiba rit 
bor (shibor) ki long ki ‘langknia ha ki nongleh beijot. Kaba 
ar : Ka Jingkyrmen : Kaba hun jrut ka long, kumba hadien 
jong ka miel kaba dum kaba bud ka dei ka jingshai; kumta 
ruh kine ki jingtieng, jingsmiej bad jingpyntriem kiba 
shibit arbit da ka jingiarap U Blei, kin nym slem bad sa 
shisien ngin i'oh mad pat i'a ka juk ksiar ha kaba ka jingsuk 
kan wan, ka jingjai jai lyngba ki kyntien jong ngi bad ka 
jinglaitluid na ki jinglong mraw ha kiei kiei kiba sniew bad 
kiba triem. Kumba u Kiang Nangbah u la i'athuh lypa ba 
ngin lait mraw na ki dohlieh, ngin sa lait mraw ruh na ki 

jingmlien kiba sniew bad kiba pynjot i'a ka Ri. Sa shisien 
“Ka Shida” kan sa i'oh ban pyndep i'a ka Matrik yrn ban 
shu rah shang bad ka sha ha ki ophis bad kan i'oh ruh 
ban leh kmen i'a ka jinglong khynnah kumba ka Mei India 
ka angnud i'a baroh ki khynnah. Kaba mut ba ki briew ki 
bym don lad kin sa i'oh lad ban im ha kijuh ki kyrdan 
longbriew manbriew. Khublei Kong Streamlet Dkhar, U 
Blei Un nang pynroi ka sap ha phi khnang ba kiba pule 
kin i'oh jingmyntoi ban nang pyndon burom i'a ka i'ing ka 
sem, ka imlang sahlang bad i'a ka Ri bad ka Jaitbynriew. 

Wandell Passah 

SHI KYNTIEN AR KYNTIEN 

Nongpule Baieit, 

Sa shisien pat nga dap da ka jingsngewnguh Ta phi ki 
nongpule ba phi la Tashan bad nga ha ki snem ba la leit da 
kaba ai mynsiem bad pule Ta ki kot ba nga la thoh bad 
pynmih pyrthei. Sa kane kawei nga tyrwa ha phi mynta Ki 
UmjerRupa (ba la kham pynheh) ba nga la bynrap shuh na 
kaba rim. To ai ba kin long ki symboh ksiar symboh rupa na 
ka bynta jong phi ki nongpule. Hooid, ki poems ha kane ka 
thup ki don kiba long shimet, ki don ruh kiba ktah Ta ka im 
lang sah lang, bad ki don ruh kibaTathuh Ta ki khana pateng 
jong u Khasi. Nga ieh ha phi ban tai, ban jurip bad thew dieng 
kotTaki. 

Nga ai ka jingkhublei kaba kyrpang Ta i Ma Wandell 
Passah iba la kloi ban pule bad ban ai ka jingsngew jong i 
halor ki poem jong nga. Khublei shibun eh Ma Wandell 
Passah. 

Nga ai khublei ruh Ta ka Don Bosco Press kaba la kloi 
ban shon Ta kane ka kot jong nga. Ka jingkhublei kaba 
kyrpang ka leit sha baroh ki dkhot kaTing kiba la ai mynsiem 
bad don ryngkat bad nga na ka por sha ka por ba nga lah 
ban sei madan Ta kiei kiei kiba don ha ka jabieng barit jong 
nga. 

Kum ka nongthoh, nga pdiang sngewbha Ta ki jingai 
jingmut lada don, ban pynbhaTa kane ka kot. 

Khublei shibun eh, 


Tarik 14 Jylliew 2005 


Streamlet Dkhar 
Ka Nongthoh 

KASTEP 


Nga wad te Nga wad ia ka step 
Hadien ka miet badum kynjah, 

Nga peit te na ki pongshai 
Ban lap pat ia phi ko step. 

Nga don ka daw ban wad ia phi, 

Haba ka miet ka jrong ka jlan, 

Nga sngew te kam kut shuh shisha, 

Ha miet kynjah nga sngew pisa. 

Ei bym kwah Yohi pat ia phi, 

Haba lyoh rben dohnud u kah, 

Ei bym kwah ban wad ia phi? 

Haba sngew dap tang jingkynjah, 

Marwei nga pisa ba jingdum kam kut kloi 
Nga iohi niangbading, 

Nga iohsngew niangkynjah, 

Nga iohsngew ia jingpah 
Sngewngiew jong ka dkhoh, 

Ngam lah shah marwei 
Nga khih nga pisa; 

Dei.hangta kein ba nga wad ia phi 
Nga tip phi long jingtngen ia nga 
Ha phi nga i ki rong jingshai, 

Ha phi nga tip phi lah syrpai; 

Ha phi ka mariang ka pynkup 
Da rong ksiar ba nylla, 

Nga ruh sha phi nga phai, 

Ban Yoh jingsuk pura, 

Kumba ngi tip mariang ka long 
Ka kmie bym shet kylla. 

YM DON KYNTIEN 


Hangno ngan wad kyntien? 

Ba biang ba phin shemphang 
Aiu dohnud ka don ban ong 
Ym don kyntien jali jaum 
Ban syrpai Ta dohnud b’la mong, 

Khana shu thaw ban ia byrkap 
Ha nga kim don jingmut, 

Lynti ka hok khlem shet kylla, 

Kata ka biang ia nga. 

U khatarbor ba biang ka bor 
U pher na ka shibor batlot 
Baroh ka shong ha mon jong u, 

Ban da ban ker la ling la sem. 

Ki Iyer pawang wat ai kin beh, 

Shiteng lynti i'oh phi sakma, 

Wat la ‘eri'ong hateng ka wan 
Phin nang ko ieit ban teh lakam. 

Kyntien jali ka ‘lei shukor, 
loh phi babe wat leit shahshkor 
Ha la ki kam to da bishar 
Bad pynshongdor, da im adkar; 

Ngam nang ban khlei kyntien shongsbai 
Ban khring ia phi junom, 

Ha nga hi jingieit ka paw shai 
Ym ha ki kyntien phlan duman; 

Hynrei ha kam sule baroh, 

Ki paw la don ka mon, 

Namar ha phi nga shaniah lut 
Kumno jingieit kan kut. 


10 



KAKULAR 


La kular phi la khlei 
Ban klet noh kiei kiei 
Phi piam bad phi kdup 
La jingieit ban pynpaw. 
Sa shisien de nga sngew 
jingieit ba ka par 
Hadien khyndiat por 
Ba ka la sloit noh 
ha jingshet jong ka por. 
Ka kular phi khlei 
Ba kan ym jia shuh 
Da lei lei dohnud , 
kan ym mong shuh 
Nga dap ka mynsiem 
Dohnud phi lape; 
la jingorpait ba lung 
Shuwa ba kan kad. 

“Ngan ieit tang la phi 
Jingiap kan pynkhlad 
Wat khuslai shuh te, 

Tang jong phi ngan long” 
Nga ngeit ha kyntien 
Bad soskular b’la khlei, 
Dohnud shet kylla 
To phet noh shisha 
Jingmong ba hor hor, 

Ka jur bad jylliew 

Wow ! ko ieit jong nga 
ha shi khyilipmat 
Kam lah ban jah lut, 
Nga ap i'a ka por 
Nongpynkhiah bastad 
Suki jingkthang kin jah, 
Lada kular b’la khlei 
Ha phi kan shong sah. 

SHANO KA AKOR 


Ka juk aiu sha kane mynta! 

Ba khun jong pha akor ki la klct 
Ki la ngam sha ki niamra 
Jong ka dum' bad ka synnia, 

Balei ko khun ka Ri, balei ? 

Ka tip briew tip Blei ka la jah rngai? 
llangno ka kamai i'a ka Ilok, 
Ilangno ka tip kur ka tip kha? 

Hato ki la i'ap lang bad ka pot? 

Ka dohnud aiu sha kane ? 

Ka dohnud mawlein ba mihding, 
Kum mawshamok ba ia kyrshut ? 
Mynsiem te ka diaw, 

Haba Akor nylla la die. 

Balei, jingud jingnam u briew 
Kam ktah ia me ? 

Mem kwah sngap ne 
Me la kyllut da sngew ? 

Em, em me la myllen ban Yohi 
Me la myllen ban Yohsngew 
la jingud jinglynniar 
Namar jingiap kam ktali 
la u ‘riew khlem dohnud. 

Um khein shuh rangbah 
Kynthei ne khynnah, 

Akor Khasi ba ju khana 
Ka sah tang kum ki puriskam, 

Ha phi ki khun kane ka juk. 

BALEI? 


Balei kane ka surok rong, 

Ka kylla rong ? 

Balei kumne ka sah dak saw ? 
ladait ki ksew mo, ade ! 

Em, em ! kumno kumta ? 

Nga iohsngew, 

Hooid, nga Tohsngew 
Ngam bakla; 

Don ba lynniar shla, 

Don ba ud da sur ba ngiew, 

Nga iohsngew ia jingjlew ba ngiew, 

Nga iohsngew pyrthat ba u tied 
U kyllang ruh, hooid. 

Nga phieng ka khlieh, 

Nga kylli balei ? 

Ngam i'oh ka jubab 

Mynsiem ka kyndeh kum jingat phyllung, 
Dohnud ka thylli, nga sahnud 
Dei ban don ka daw aiu re, 

Ka jubab ka ap ia ka ‘balei’. 

NGA PANGNUD 


Ri jong nga, ri jong nga 
Aiu ngan rwai mynta? 

Mynsiem ka khia dohnud ka jngan 
Ki khun jongpha kine la jot. 

Hato ki longshuwa manshuwa 
Ki shu rwai kai jinglong nylla ? 

Shano akor Khasi nylla 
Shano ki jah mynta ? 

Nga pang dohnud ki shkor ban sngew 
Ki kyntien iakjakor, 

Na khun ka ri ba dang speh lung 
Ki niom ha ki ahor. 

Pyni ma phi ko ni ko pa 
Matti u longshuwa 
Ha khun ka ri b’la laid sakma 
Shuwa ba kin jot thiaw. 

Ko Ri Khasi Ri ka akor 
Balei ki khun jong pha katne ? 

Ki jot ki pei ha ‘mat ar dor 
Suid matlah pynthame. 

lalam i'a ki ko ki rangbah 
Pyni burom akor 
Sdang na lade da kyntiew de 
Ta kiwei ban kheinkor. 

Ban im burom ban ri akor 
Ko rympei Ting khasi 
Da pyllait por ka sneng ka kraw 
loh jot ki khun ka ri. 

LEENA 


Leena Leena! baroh ki tip 
Kyrteng jong nga 
Ha sor Kolkata, 

Kane dei tang ka kyrteng sin 
Kam dei kyrteng shisha; 

Nga sdang ban sngewthuh 
Kaei lawei jong nga, 

Hynrei ngan kylla kumno pat ? 

La shet la shet i'a nga. 

Ka Bewdi te ka ong ha nga, 

"la ngan i'alam i'a pha, 

I la ling ki briew ba nga shaniah, 
Hangta ngan buh bylla”. 

Da jingkmen, nga ruh nga ong “ia” 
Ba ban ka duk shisha, 

Sopti thymmai ka pynthicd de 
"Ngan i'alam lashai hi”. 

Nga ang, kum bieit hapoh airport, 
Ngam ngeit ba dei ma nga, 

Ka nusib ai'u kaba bha 
Ban i'oh shong da ka Jet. 

Hangta nga puson ha lade 
Nga dei ka bha kupar, 

Ngan kamai pisa te sha Dkhar 
Ngan i'arap de ha i'ing. 

Ynda ha Kolkata la poi, 

Ka Bewdi muin ka wiat, 

“Hangne la poi, pha wat khuslai 

Katto phan sa ‘riewspah”. 

Nga shu kohnguh katba ka ong, 

Ka lam sha i'ing bangla, 

Uwei u khar sohmoh hangta, 

U khublei de i'a ka. 

Ai'u ki kren ngam sngewthuh bha, 
Sha nga u kdew ka kti, 

Ka ruh ka kohnguh khlieh, ka kner 
Shisong, u sei na almari. 

“Naduh mynta phan sah hangne, 
Kin sa ai kam ki trai, 

Ngan hap leit noh sha iing i mei 
Namar nangne ka jngai.” 

“Aw Leena” ong u khar sohmoh, 
Nga sngew lyngngoh shisha, 

Balei u khot ia nga Leena 
Haba nga khlem kyrteng kumta. 
Nga i hangta sa kiwei de 
Ki ’thei samla kum nga, 

Shaneng sharum ki i bunkam, 

Nga mut, ki dei shakri kum nga. 

Ki sngi ki por ki sngi ki 'iaid 
Nga hap ban im kum ki, 

Jinglong sotti nga la duh ei 
La shet te ka Bewdi. 

KANIAM 


Shityllup ka pyrthei 
Ngi mane i'a U Blei 
Jingngeit T’U Blei ka long 
Da jingieit ngi pynpaw. 

Kaei ka Niam, 

Ba bynriew u thaw ? 

Ban i'a um snam para briew! 

La pher ki rukom kawei ka thong, 

Lynti ki lad la pher ha rong, 

Sohpdung ka dei Uwei U Blei; 

Kumta da dohnud baroh ngi dei 
Ban mane i'a U Blei. 

Lada u Blei U long Uwei 
Ka Niam ha pyrthei ruh dei kawei, 

Te balei ngin i'a shun iwei i'a iwei ? 

Balei ngin i'a shrut na bynta ka Niam ? 

U Hindu, Musulman, u Sikh ne Khristan 
Ngi i'a long kawei ka jaitbynriew, 

Ka snam jong ngi ka saw kumjuh, 

Te balei ngin i'a sngew pher ? 

Hato ka Niam kam pharia para briew ? 
Nga pyrta te ko lok 

Ngeit ha u Blei ba baroh ngi long kawei! 
Ka Niam ruh ka long kawei 
Kum ka jait bynriew. 

KA SHLEI UM 10™ RISAW 2003 


Ka shlei um ka la jia 
10 tarik u Risaw 2003 
Ha por 8.30 mynstep 
Ha sor Shillong. 

Bun na ki paid Khasi 
Kim pat ju i'ohi 
Kum kane ka shlei um 
Ishyrkhei ha ri lum Khasi. 

Ka bneng ka la ai dak 
Naduh shi miet shuwa, 

Ka kyrhuh bad ka shlei 
Da lapbah i shyrkhei. 

Ki ling rit ki briew 
Ki win ki sawa, 

Ba jingjur u ‘lapbah 
Kum ‘lapbah Sohra. 

Ki sur ba sngew ngiew 
Ba mih na mariang 
Pyrthat ba u tied, 

Leilieh ding ka ba. 

Lyngngai ka kynoi 
Ka mariang i’u briew 
H,a ‘lapbah bajur, 

Bun ki thiah lyngngai. 

Kynsan bthei ki lhuh, 
Kynsan wah ka saw 
Umkhrah ka la shlei 
B’la khie ka umsaw. 

Ka byrthen ka um 
Ka lympat naphang 
Kynroh ki khyllem, 

Ba um ba ka kyan. 

Lynti ba kan prong 
Ta lad ba kan leit 
Ym don jaka te, 

B’u briew la leh sat. 

Da kynroh ba jrong 
U tei hapdeng wah 
Ka hap phai kylla 
Ba lynti ka jah. 

Umkhrah ba ka shlei 
Baroh ki lyngngoh, 
Kane kam ju jia 
Ha ki por mynshuwa. 

Kat kata um bah 
Ka la kyrsiew thiah, 
La jhieh ki jingthiah 
Briew u khie ruma. 

Ki pyrshang pyrta 
larap wow iarap, 
Kumno ngin lait im 
Kat kane ka um. 

Ki kiew fa ki tnum, 

Tang ban lait jingim 
Kim kliein ba ki duh, 

Ki mar hapoh ling. 

Ka um te ka kiew 
Iladuh jingkhang bah, 
Kynroh ki sawa 
Ba bthei bombula. 

Mano bym shyrkhei 
Jingjia kum kata? 

Ba jingheh ka um 
Kum Brahmaputra. 

Ki masi ki sniang 
Ki per kum ki lietig. 

Ki lynniar do kliang 
Kynsan ba ki tieng. 

Ki mar rub kito 
Ka T.V., almari, 

Ka duli, ka shuki 
Ha lat Jat ki kie. 

Ki kie shaid-ly-shaid 
Sha pynnoh thiaw thiaw, 
Ba rah te ka um 
Na pynnoh Pynthor. 

Ynda um la rngat 
Ki kyndit bynriew pat 
Ki pynhiar mynsiem de 
Ba mynsiem la lait. 

Ki hiar na ki tnum 
Ki rung sha la Ying 
Ki kynjik kynjak, 

La jhieh lut hi plain. 

Ki jngoh de shapoh 
U khaw u la ktieh, 

Apot ai'u sha 

Shi khyllipmat ka jia. 

Nang duk nang kyrduh, 
Ka sohsat nang ban, 

Da ei kin kup nep 
Ki khun rit ki Yam. 

Ki khunlung ki Yam 
Ba por bam la dei, 

Yn leh kumno sha 
Yn pynen da ei? 

Pisa ba ki buh 
La rong lut ka um 
Ka bam ba la ih 
La milai da ktieh. 

Arphut ba ki tih 
la ktieh na la Ying 
Ki jied Ya ki tiar 
Ban Yoh pyndonkam. 

Khynnah skul bapli 
Ki kot la jhieh lut 
Ki duh leit sha skul 
La shet ka shlei um. 

Tip kein ka sorkar 
Katno kan iarap 
la lanot shlei um 
Ba mad i'a sohsat. 

Kyrmen ba kin leh 
la kaba dei eh 
Ban nym shim kabu 
Ha kyrteng ka shlei um. 

Lada jia kumta 
Ba don mano re 
Hei ho to husiar ! 

Toh wan lait kylla. 

KA JINGlAP 


Kane ka pyrthei kaba khohruh khohram 

bad dap da jingkthang 

Peit une u khunlung ba dang shu dep kha 

Un tip aiu ba pyrthei dap tang jingjynjar suda 

Hynrei ka kham kthang ia u briew ha tinier jingiap; 

"Kut noh katto ban pynjynjar kiwei” 

Kine ki khun ki kti ! Ka tnga ! Ki Yarn 
Duh thiah duh dein ha syndah jong nga, 

“Ngam sheptieng ia ka jingiap!” 

Haba ka kti u Blei kani pat mon ban kner pynkut 
Hato phi lah ban bthat jubor ia ka mynsiem na ka met? 
Don byllai kum phi, ha tmicr ka jingiap 
Hooid, ki dang kwah ban im bad Yaksaid ban Yoh im. 
Wow ! Ka jingbitar jong ka Jingiap! 

Ka tyrsim Yong jong ka jingiap ka ksam 

Kam shah shkor ia jinglynniar kthang jong u briew, 

Uba kyrpad ban Yoh lait im 

Bad Idiatduh poi ka jingkut ! 

KA JINGlAP U KIANG NANGBAH 

Kiang Nangbah, Kiang Nangbah ! 

U nongi'alam ba shaniah eh ki Pnar 

Phi la shah teh shah khum 

Katba phi dang pang bad rieh ha Umkara. 

Ka Jingshet Kylla ! 

Wow ! Ka Jingshetkylla IHooid, u Long Sutnga 
Me la ialam ia u Sadlier ban kem i'a U 
“Shipai ! Pynap suloi na khmat jong u”. 

U briew u bym lah ioh i’arap ! 

Ka tnga ki khun ki lynniar jam, 

Ban iohi ba la teh ia u Baieit jong ki 
Kum masi bad blang, khlem dohnud isynei. 

Ki ummat, ki ummat ba shlei ban sakhi 
la jingiap u Kiang ha u tyllai phasi. 

Wow, ka jingbishar ! Ki nongshun ki la rai 
Ban phasi i’u briew hakhmat ki baieit ba thoin 
Khlakawait bashlur ! Phin lai im lyngba ki Pateng, 
Ka jingiathuh lypa jong phi, ka urlong shisha. 

Ka Jinglaitluid ! 

Ym tang ia ki Pnar Baieit 
Hynrei i'a baroh ki Nong India ! 

Na kti shyrkhei ki Dohlieh. 

U TIROT SINGH 


Tirot Singh Syiem Tirot Singh Syiem! 
Khlawait pawnam ka ri 
La 167 snem jingiap jong phi, 

Hynrei kyrteng jong phi dang im; 
Kumno un klet u paid Khasi 
la snam ba ud namar ka ri? 

Ka ri umsnam uniu kong, 

Ka ri baieit ka ri la jong. 

Phi tur pyrshah nongshun khlem riej 
Phi ieng i'aleh namar ka hok, 

Nongshun la jubanlak u nguid 
Khlem khein kyntang Dorbar Khasi. 

La shet kylla Dusmon shisngi 
Ryngkat ki briew ka kompeni, 

Da jingthom bor nongwei shisngi 
luhroit dustur riti jong ngi. 

Kynthei ki kylla kit khoh pei, 

Hato shynrang kin suk mynsiem? 

Ba jait kynja ki jot ki pra 

H’u lieh u long, shongthap shong biang. 

U Syiem Tirot kynhun u lum, 

Ban dawa la ka hok shisha, 

“Sangeh syndon ka mait surok” 
kompeni dohlieh ka la thok ka la thok! 

Ka thma Khasi-Phareng ka khie 
Ban beh krad Tu nongshun, 

Bor Manik, Jidor bad Tirot Singh 
Kawei jingmut ki ieng tylli. 

“Ngin beh krad i’u nongshun naphang, 
Ngin ym pyndem da lei lei ruh; 

Ngin thorn raieh bad dieng pyngkiang 
Ha la ka hok ngin ieng skliem triang.” 

Ka thma la neh da lai saw snem 
Ka ri ka tuid da snam, 

Ym kie tang na khlawait Khasi 
Kumta na dohlieh ruh. 

U Sahep Skot ba ki ju khot 
U ma u sheptieng her, 

Jingshlur ki rangiapom Khasi 
Bak na Nongkhlaw u her. 

Khubor iasuk khlem rah tiar thma 
B’la phah da ki dohlieh 
Yn ia kynduh markhmat u kwah 
Inglis, kyrwoh ia Tirot u phah. 

Hynrei khatduh ia Tirot Singh, 

Ki phnieng ka Shangkhawiah 
Inglis, ki buit janai u phnieng 
la Tirot ban syrwiah. 

Dohlieh, shipai b’la pynkhreh lypa 
Ha lyndet ki Mawlong, 

Shipai dohlieh u ai dak tiak 
Ban khum I’u Syiem Tirot. 

Ka jingkhawpud ka jingkhawpud! 
Mynsiem dohlieh ka paw 
Ban Ioh kem im Tirot Singh Syiem 
Da buit ba shet shukor. 

Wat la ia Tirot Singh Ia kem, 

Um tieng um shym pyndem. 

KAPOR 


Nga iohi ka sngi ba byrtem 
Ba ka doh ia ki lum, 

Ka noh te sha lyndet 
Katba por ka laid stet. 

Kum samoi ha ki saw aiom 

Ba 'iaid stet khlem kut 

Phi ruh ko por phim phai dien, 

Sa shisien, phi mareh 
Kumba don ba beh. 

fa sngi ba byrtem 
Sa shisien lah ban iohi, 

Ynda lashai kan wan 
Hynrei ko por ka hynnin 
Kan long ma kumjuh ? 

Ka por ba la leit 
Dei por ba la jah duh. 

Ka lashai ka dei kawei pat ka por 
Ka sngi ban sa wan 
Ym lah ban sngewthuh, 

Tang por ba la leit 
Dei por bym i'oh shuh. 

Kum sla dieng ba tlor 
Katba dang iaid ka por, 

Ha la samoi ngi im, 

Kum syntiew ngi phuh 

Ha ki rong simpyllieng ki rong itynnat. 

Ngi tlor bad iapstai, 

Katba por ka iai tuid 
Kum wah bah ba shlei 
fa la lynti ban wad, 

Sha tduh ka pyrthei. 

KONGIEIT 


Ha phi Kongieit nga shaniah 
Ka khun phrangsngi phi long 
Rah la burom ka i'ing ko khun, 
Nuksa babha to long. 

la ki para lynti ba dei 
Akor to sei na phi 
Lada na phi ki la iohi, 

Kin bud khlempep ia phi. 

Namar phi dei ka mat kylliang 
Ha phi nga lah ban sam, 

Jingeh jingim haba ki wan 
la nga phi rap phi shan. 

Dohnud ba shlei nyngkong nga theh 
Ha phi ko mawkordor ! 

Ha kiwei ruh nga ai kumjuh 
Ryngkat jingi'aid ka por. 

Burom ka i'ing ka shong ha phi 
Ym tang kumne mynta, 

Hynrei lawei kumjuh ruh de 
Ban sah pyrto shirta. 

Ko khun baieit pyni ma phi, 

Phi long ka khun ba bha 
Phi ngeit jingsneng I mei I pa, 

Phi dei ka ksiar nylla. 

Akor burom ijot ka shong 
Ha jinglong jong phi hi 
Sakhi I mei I pa phi long 
Para phin btin lynti. 

DARI 


Hadien khyndai snem duna phi wan 
Sha pyrthei ban suhsieng 
Nga ngeit phi long jingthaw phylla 
B’la jied kyrpang namar jong nga. 

Kuni sngi bashai phi ai jingshai 
Ban weng i'a lyoh ba dum, 

Dari la jied i'a phi ban long 
Kyrteng jong phi kan iai urlong; 

Nga iai duwai ba phin wan bha, 

Nga pynkhrch ba ngan kdup ngan piam 
Umbuin umthiang nga la pynkhrch 
la phi ba phin dup kdang. 

Ka por ka laid stet ngam sngcwthuh 
Phi la da wiat ryminuin 
Kyntien jong phi la ngam sngcwthuh, 
Nga tip phi shngaih phi tngcn. 

Dari baieit tehsong ma phi 
Jingieit I mei I pa, 

Ila phi nga I ka jingkyrmcn 
Pyrthei ban pynkylla. 

Heh noh ko ieit, kum ki hyninen 
Jinglong khynnah ban mad 
Pynhun i'a ngi baroh te ieit, 

Namar i'a phi ngi ieit. 

KI UMMAT SNAM 


Ki ummat snam na ka ki tuid 
Ka kmie ka lynniar kthang, 

Am kan kham kor ha ka hi 
Ba khun kan duh jinglong sotti; 
Wow ! la pap te ka pyrthei, 
Jingiatip lem la Yap, 

Ka khynnah ba tang hynricw snem 
fa jingshernpap ka inad; 

Dusmon shi sngi, u pynbicit kai 
Khynnah khyllung bapli 
IJ sci ki mil mit bareni dor 
Ban pynjawdud Ya ki. 


Ki khun baduk ki kwah dik dik 
Ban mad Ya jingbam bang, 

Kin (ip shano Ya ki bait poh 
Ha dohnud ba u phngian. 

“Ale, Bihbih. bad i Mama, 
la phi ngan Yalam kai 
Peit kine ki mit mit ba bang 
fa phi nga kloi ban ai” 

Bak u Yalam sha ba kynjah 
Ila lawbniap bym donbrievv 
Hangta jinglong sotti u shim 
Klilcm sngap Ya jinglynniar. 

Ka kmie na jingbylla ka wan 
Nyngkong ka wad l’i khun, 

Ka pyrta ioh i don shajan 
Bad ki paralok marjan. 

Ka sngewphieng khlieh 
Haba im thie kumba i leh 
Man la ka sngi, 

Ka kylli na ki lok jong i, 

Ym don ba tip ne ba Yohi. 

Hangta bunsien ka pyrta jam 
kyrteng jong i Bihbih, 

Ka laid artad shata sha jan 
Lawbniap i thiah lyngktop. 

Ka lap ia la i khun bapli 
Sangsot im tip briew shuh, 

Ka lynniar bad ka pyrta briew 
Ban rap Ya i la jia aiu. 

U shnong u thaw u wan Yabeh 
Shata sha ba lynniar, 

Kynjik kynjak ban shem Bihbih, 
Jinglong sotti la bthat. 

Ki ummat kthang na kmie ki tuid 
Kiwei ki dang pyntngen, 

Kiwei pat sha i khynnah rit 
Ki peit sngewsynei lem. 

Jingmong ka lah ban jem suki 
Ha jingYaid jong ka por, 

Hynrei ki ummat snam ka kmie 
Kum tusbir b'la shon shap 
Ha dohnud ki iai sah. 

U THYLLIEJ BAJEM 


U thylliej bajem u syrpai syrpud 
la dohnud briew ha man ki kliep, 
Kyntien jali jaum ki tuid 
Ban syrpai wat i'a dohnud maw; 
Thylliej bajem u don ka bor 
Ban kdiah wat ia ki shyieng 
Thylliej bajem u pynkyndeh, 
Mynsiem ban shoh jingieit; 

Ha ki syrtap ba jylliew tarn 
Ha khuin dohnud u briew, 

Ym don kyntien ba lah batqi 
Hangno ka jingsuk bneng ka shong ? 
Dei ha u thylliej bajem jai - 
Hangta ka bneng ryngkat ka ieit 
Ha ka pyrthei ka long. 

SHIDA 


La i shang rit phi rah ha kti 
Ketli sha bad pela 
Phi laid sharum phi i'aid shaneng, 
Ha man la ki kamra. 

Phi tyrwa die sha bad jingbam 
la ki nongtrei ba trei liangta; 

Nga pusoti te jingirn phi mad 
Ban kyndoi la ja kpoh, 

Ha rta ba dang dei ban pule 
Ne ban lehkai sngcwbha; 

Phi pat phim i'oh kumta ban Ich 
Naniar ba ym don lad, 

Jingduk ka ban khunswet phi long 
Hi ban sngewsynei lem. 

Wat la ka aih ka la mana 
Ban ym shah ban ban beih 
fa khyimah hapoh khatsaw snem 
Ban pvn trei shakri kein. 
i SHroan 3 ei sipaC-kymta nga ong, 
“Ka kam dei hi ka kam,. 

Kam pynrit ne pynkhraw i’u briovv 
Lada ha hok phi trei, 

Long barobor kaba kohnguh 
Jingirn phin ym kyrduh 
U don na Iyndet u Nongthaw 
fa phi ban pypdap <khaw. 

Jinglong kliynnah phi trei shitom 
Lawei phin suk khlem pep. 

To ai kiwei kin bud shisha 
Nuksa na phi Shida. 

KA MIET BASHY^KHEI 


Ha jingkynoi ka miet 
Kynjai ha jingphohsnicvv 
Nga iohthiah lyngngai 
Khlem don jingkhuslai, 

Nga don ha 'per syntiew 
Nga bch thapbalich, 

Nga ktah kai dop syntiew 
Nga kner uwei ban sma. 

Wow 1 ka jingiwbih suhsieng 
Hangla nga pyikhat, 

Kyjisan kyndit tied u pvt that 
Nga kyndit tliret, 

Nga peit ki khmat, 

Hangta nga lohsngew 
la jingsiat bombuia, 

Nga kliie joit nangta 
fia aiu nga kylli, 

Don jingiasiat ne ? 

Nga plied ka pyida / 

Nga khmih shabai, 

Pulit tap jain long 

Kitei ki khynra 

ling para marjan, * 

liana ki suba, A 

Ba dei ki lehnoh 

B’la thwet la slem bha. 

Uwei te na ki, u ong 
“Siat beit na ki lbong, 

U pyrta shla, wat ai lad un phet"; 
Uta pat na ting um don lad shuh 
Da kumwei ban leh, 

U sei ka pistol, 

U siat ruma de 
Pulit tap jain long 
U lait salit de; 

Kumta u hukum 
“Ai sa shisien dam 
Ngi mut ban shu kem 
Ngim banse ban siat.” 

Ka snam de ka shlei 
Na suba lehnoh, 

Ka kmie de hangta 
Kliang- Hang ka lynniar 
Wow ko Syiem jong nga ! 

Da kumne du phin 'iap ! 

Ym don ba nud mih 
Nga ruh nga khmih siar 
Ynda ki la rah 
Ha kali bran ki niah; 

Ka kmie jlang ka jah 
Mynsiem slam ka pjah, 

Klong snam um tied shuh 
Thik kum baje b’la iap; 

Hangta kam don shuh 
Marjan ki i'athuh 
Ka iap kyndit te, 

Ba mat kylliang jong ka 
U la iap duh shi rta. 

KHUBLEI LOK 


Khublei lok, u ong u Bah 
Khatduh ngan doh Ta phi 
Ai lad tang shisien ha kane ka kynti 
Nga la ieit ia phi te la bun ki snem, 
Nga blaw te ban khublei duh ia phi 
Wat la nga tip ba baroh kim suk, 

Ba ngan long lok bad phi. 

Nga la pun te da phi 
Kum kynthei ba armet, 

Nga tip ngan ym kha kum ka 
Iladien u ‘nai khyndai ne shiphew, 
Nga sniew te ka dur, 

Ba la beh pass ki ngap 
la u khmut syndem, 

U niangmong u kiew 
Ba dohnud u la sieb, 

Ngan leh kumno kein 
Wat la nga pyrshang 
Ban klet noh ia phi, 

Ngan jam sha shiliang. 

Phi paw te ha jingphohsniew 

Nga jawdud ruma 

Nga kyndit thret 

la phi nga sdang ban wad biang. 

Shitaiew shihat nga pyrshang ban klet 

Phi wan pasiaw biang 

Dohnud phi pynkyndeh 

Ka met ka khynniuh, 

Rymmiang shyntur ka khih 
Ngam lait te ban kren 
Daw te ka shai ba i'a phi nga la ieh, 
Shipor te ngan klet, 

Ba jingpang ka ban 
Ka met ka dawa ba dawai ngan dih, 
Ngam lah kein ban iakhleh 
Ya phi bad kiwei, 

Ap seh shipor, 

la phi ngan kdup biang 

Kumta te ka jia 

Baroh kitei ki snem 

Ban khublei khatduh ngam lah 

Ko “um” ba nga bang eh. 

HA SYRNGIEW KA TIENG 

I-Ia syrngiew ka tieng kat sha ba phai 
Nga triem ban peit kane ka juk 
Ym lah synshar ! 

Ki khun ka ri balei ki jot? 

Jingsniew sawdong ki ker. 

Ki mrad kynsha dohnud mawlein 

la doh briew kim salia 

Dak i'ong dak blu ka met rymphat, 

Mynsiem ban bthat kam ch 
Dur mefiap la myllen. 

Ka bneng ka pun u lyoh i'ong rben 
Lano un bthei, ngam tip 
Ynda u lap mynsaw u paw, 

Hangne, nga tieng, 

Nga iam pangnud marwei. 

Lano ko mawsiang bneng ba jngum 
T’u sai rupa phin pynpaw pat ? 

Ban shai pat ka pyrthei mariang 

Hadien u 'lap mynsaw 

Ba syrngiew ka tieng kan phet kan jah duh. 

Ka tieng ka paw haman ki dur 
Jingphieng ngam lah buhrieh 
Dur bula aiu ba ngan phong? 

Ba ngan rkhie haba nga iam 
Dohnud ka thylli 

Ka dap jingmaia ha ki sur ka lynga. 

Ha kyndong ne ha sor kumjuh 
Syrngiew ka tieng ka bud 
Ha bos ne hapoh taxi, 

Ha surok bah ne surok rit 
Nga I kine kijuh. 

Ki mat sawtreit ki peit de shlip 
la ka kynthei khynnah 
I kur jongno, 

Ei ban salia kane ka juk jawa, 

Nga pyneh dohnud wat la nga tieng 

Nga duwai, Ah Blei, 

la Iput ba jngut to weng na nga. 

AlU KAN JIA! 


Ki shalyntem ka por ki tyllun stet 
Ym lah sngewthuh 
Nga sngew dang hynnin 
Nga long kum ma phi, 

Nga kmen nga da kmen 
Ba M.A. Khasi la plie 
Ha snem phraphew wei 
Ilangta had la ki lok ban pule. 

Arphew ar snem khlem lap sngewthuh 
Kumno ki por ki laid 
Nongseng sha khmat ki la leu dull 
Sha pyithei bym kut shuh. 

Kumtd te khioi 
Na lai sha saw, 

Nangta sha san ruh de, 

Ki nonghikai balen lade 
Ban loi ka ktien kliasi. 

Ki por ki Yaid kumjuh ngi sail 
Kum nonghikai jong phi 
Mynta lei lei sah sa tang saw 
Ban kit pynneh la daw. 

Aiu kail jia nga ju puson 
Ai'u ngan leh namar jong pha 
Ko department ba nga ieit eh 
Nga I ki dang ba phicng. 

Mynta ngi durut’ 

Lashai ngam tip, 

Don jingartatien 
Department ioh ka lip? 

Shano ki Rang kieng wait kieng stieh 
Shano ki khatar bor? 

Ban tynrong lem jingkit ba khia 
Ha ki kynthei shibor. 

Don lad ban plie ia kum kita 
Ban ia pynbiang pylla ? 

Lada kumne ngin sah khynnah 
Ngam tip aiu kan jia. 

UBLEI 


U Blei u long kyrteng ba nylla 
Ym lah i'anujor bad no bad no ruh 
U Blei ba im u Blei ba phylla, 

U sah ha dohnud kiba ngeit shisha. 

Ban ngeit i'a u ngi dei ban aiti 
Ban ieit 'ia u ngi dei ban kohnguh, 
Hukum jong u kim long kiba khia 
Ba bynriew un lyndet la juban un nguid. 

U Blei Trai kynrad u long ba shisha 
Un i'alam i'aphi jingsneng un pyni, 

Ki bahalor bad ki kmie ki kpa 
Ki mih bujli ban sneng ban pyni. 

Dei uta kein u ban i'alam i'a ngi 
Ban jop i'a ka thong ha burom shisha, 
Jingieit ba nylla jingisynei ba shlei 
Phim i'oh nawei pat lait tang na u Blei. 

I LIENG KYNDA 


I Lieng kynda nga king ha Wah, 
Nga iaid kat sha ba lam 
Maji u tip shano ban king, 

Nga shah ha men jong u. 

Lada boitha jong u u biang, 

Nga ruh nga sngew biang lang 
Lada u mah khiem u boitha, 

Nga ngam ia per hangta. 

Jingiin u briew ka long shisha 
Kum lieng kynda klilem u maji, 
Ilateng ki boh ki Iyer iong ngit, 

1 Iateng ‘erbatemon. 

Ki jingkylla ki beh ha u 
Ha jingi'aid jong ka por, 

Ym don balah ban khang ia ki, 
la u ki leh don bor. 

U briew u sngew u la ha tbian 
Wat la hajrong u shong, 

Ka spah bad kyrdan kam myntoi 
Ba akor ka la hiar. 

Teng teng u phyrnop ha ahor 
U tip ba u bakla 
Hynrci ban lait na ka um kwah 
Ym dei ba u um lah. 

U ngam la per kum lieng kynda, 
Haba eriong ka wan 
Shipor u khie shipor u ngop 
Ha jingthala ka juk. 

Ko khun samla wat ai kan long 
Kum lieng klilem u maji, 

Namar ha man ki kam ngi dei 
Ban kynmaw i’u nongthaw. 

U dei ma u uba pyniaid 
Lada ia u ngi mon, 

Ban jicd da dohnud bad jingngeit 
Sakma laid wir kam don. 

HA PNEH JONG PHI 


Ka juk kyllain japha kane 
Nga thait nga ngiah shisha, 

Nga tlot nga swai ngam lah pynhun 
Jingim dap jingdawa. 

Hapdeng u lyput ba kah long ngain, 

Sha phi nga wan ban phai 
La nga tare hapoh ba dum, 

Ha phi nga Yoh jingshngain. 

Ha pneh jong phi nga wan ban dem 
Wat la nga la rangbah, 

Ngam sngewlehrain ba ngan phah thum 
Kum khunlung ba dang lung. 

Ha phi nga Yoh jingtngen shisha 
Na jingim ba nga lwait, 

Phi sngap phi sngew jingud jong nga 
Ko mei mariang bathiang. 

Ki don ki por ba phi pynsyaid 
Wat kum ha tlang nga pjah, 

Ngam lah khlem pyrto te Ya phi, 

Ha phi nga iai shaniah. 

Dohnud thylli ka lah ban wan 
Haba jingeh ki ban 
Ju don ki por ka jingtynjuh 
Hawei ngam lah Y&thuh. 

Kum ha kita ki por nga phai 
Tang shaphi mei mariang 
Dohnud bamong phi nang syrpai 
la nga phi pyntyrsiang. 

Ha pneh jong phi keifi ieit nga mon, 
Ban phah thum man ka teng 
Ha phi b’robor nga thiah ka mon, 
Phi rap ha khia ha shon. 

Khublei ia phi ngan iai pyrto 
Ko syiem ki saw samoi, 

Na phi nga i'oh ki jinghikai 
Balei ngan sngew khuslai. 

TSUNAMI 


Nga la i'ohsngew bunsien i'a pha Tsunami 
Ba pha wan sha pyrthei kuxn “Lurdihduma! 
Ha Indonesia, Andaman ne ha ri India 
Ha nga hi sah tang jingmutdur, 
la jingatphyllung ba triem ka duriaw. 

Hynrei mynta shisha nga la i'ohi 

la ki syrwet bukhir jongpha ko Tsunami! 

Hangne ha tduh ri India, 

Ha ka shnong ba la khot 
Ka Kanyakumari. 

Wow ! shyrkhei ka jingbitar jong pha! 

Mano ban sngewphylla? 

Pha la jynrat lut ki i'ing 
Pha la khynra naduh trai. 

Thik la kum u Khwai shynreh bym paw 
Ban pynjot thiaw shikhyllipmat. 

Hynrei balei pha iehnoh i'a syrwet b'la pra? 
Ban sakhi u bynriew i'a jingbitar shla! 

Ka lingmane mynta ka sah tang shynrong 
Hangne ha ka shnongrit Kelamanakudi. 

Ha ki kti ba khlain bor jongpha, 

Mynsiem la duh ei, ei ban pyrwa? 

Pha kyrhuh kum ka tup ban siat i'a nongshun, 
Ba ka bneng ruh ka la siat da u lyoh iong 
Ban pynsuhjer ia u briew! 

Ia jingtei pha la rat 
Ka jingkieng maw pha la pynkad. 

Ko Tsunami! Wow ! kaba sngewtriem jingbitar jongpha! 

La lap lut ki nongbylla 

Pha la rong noh Ta nongtong dohkha! 

Ki khun la sah khunswet 
Ka shnong ka la kynjah. 

Kiba lait im ha ka tmang ki iin 
Da bun jingkylli ba ki kwah jubab, 

“Shano I pa jong nga? 

Shano ki hynmen jong nga? 

Balei kim wan shuh? 

Mei ngi la thngan te, shano Moi ka ja? 

Mci ngi sliang um, ka um ka kthang mluh! 

Kumno Mei ngin pynjrah sliang?” 

La jymbuin b’la sti ka sei blait shabar 
Ryngkat ummat kthang na ka ba ki tuici 
"Shim khun buin kane ba phin jah thynrang 
llynrei nga artatien ba kan pynjah sliang!” 

Ka met lyngkhuit bad dak mong ba thang sngi, 
Lymbuit ki shah ia jingthang ka sngi 
Jingduk ka la wan ban bijar nitsib jot 
Ko Tsunami ba kthang! Balei sha pha wan? 

Pha shong noh shata sha shnong jong ki ksuid 
la u bynricw te wat wan pynma shuh. 

Khie wat wan shuh Khublei! Khatduh 
Namar pha la lute jingim koidor ki la duh, 

Pha dei ka ‘Lei shukor! 

Kyrteng jong pha ai kan tap bad ka por. 

KA KYRPAD lA PHI MEI 

Na I phniang symbai jong I Pa 
La seng i'a nga ha kob jong phi, 

Da ka jingieit sotti jong phi bad I Pa 
Ta longrynnieng jong nga la shna. 

Mynta phi pyrkhat ia burom pyrthei, 

Ba phi kwah ban riam lieh? 

Phi la klet noh sell Mei i'a nga? 
la symbai jingieit b’la bet! 

Lai bnai kynthih por ka laid 
Nga dang ha I sop, 

Hapoh 1 Kob ksiar jong phi 
Nga shong kyllain kliop, 

Bad kjit i'a ki um jingim na phi; 

Hynrei nga iohsngew phi babe 
Ba la pun i'a nga, 

Phi khie lapeh mo Mei 
Ba phi kwah burom, 

Phim khein kein i'a nga? 

Balei Mei jingmih pyrthei jong nga 
Kan pynlehrain i'a phi? 

Nga iohsngew phi pasiaw ha ki shkor I Pa 
Ba phin dung thyrnia na klongsnam jong nga. 
Balei Mei? Balei? 

Ba phin pyrkhat kumne 
Phim ieit mo la ka snam? 

Phim lah ban kylla ia jingmut khulwia? 

Sa tang katno nga la long briew 

Phim lah seh Mei ban ap sa tang hynriew bnai? 

Mei to tieng seh i’u Blei 

Wat shim jingim jong nga hapoh la i kob 

Phin kit pap shyrta te Mei. 

Kumno phi lah ban long nongpyni'ap briew? 
Kumno phi lah ban shim jingim la doh la snam? 
Ai lad i'a nga ban mad i'a jingshai ka pyrthei. 

Nga i'ohsngew jingsawa 
Wat la ki khmat nga dang khap 
Sangsot Mai blei! 

Isynei i'a nga Mei, 

Nga tip dohnud ba lung phi don 
Ilymei balei sha u eh namar jong nga? 

Mynno u la kylla dohnud maw? 

Sngap jingiatiplem Mei 
Pyllait im i'anga! Nga kyipad ia phi Mei 
Khun jongphi nga dei b’la mang da u Blei 
Jingim jong nga shong ha ki lyhoh kti jong phi, 
Pyllait im i'a nga Mei! 

Pyllait im i'a nga! 

JINGTHYLLI KA DOHNUD 

Balei kumta Ya.nga sha ko ieit? 

Jingthylli ka dohnud nga sngew kum ban phot 
Ngam don ka daw ba biang ban Yathuh 
lingsahnud nga sngew kaei sha ngan duh? 

Hato jingieit b’la Yoh mad ka la stait noh? 

Ilato nga la ieit duna ba ngan sngew kumta? 

Ei ban jubab jingkylli kum kita, 

Jubab nga tip kim pynhun Ya nga. 

Lada nga pan bad kyrpad ba nga sliang 

Nga Yoh pdiang da u ‘purew uba lah ban pynjnang! 

Hato ngan hun ban shu leh myn leh? 

Ba shyllang mat ba sti, kin pynphuhmat jubor! 

Balei nga sngew Ya ki Iyer kyrtiah? 

Ba ki beh ban pynkhih win jingmut shisha. 

La klioh snieh Ya ki syrtap dohnud jong nga, 

Kum diengshaindoh ban wad Ya ki dohjcm jong ka por 
Nga kthang ka mynsiem, ha phi ‘lei poitri nga phla. 
Ban batai te ngam don kyntien 
Namar thylliej um pnah, 

Ka Kuli juk ka la laid ryngkat jingbeh ka Iyer 
Jingdum ka la jah ryngkat jingkyrtoh ka por, 

Hynrei nga Yohi biang Ya ka bncng ba phriang jarut 
ka miaw 

Balei nga jngi biang sha ki thwci ba synnia? 

Balei lyput long ngit jong ka Ri Sohra 
Phi ker tawiar Ya ka dohnud jong nga? 

Hato la pynthame da ka sopti thymmai 
Kum ka jong u klew ha ki long ksiar thaba? 

Ne hato ki matkylliang ki la mih sner 
Ba kin pyiar la thapniang shano ki kwali her? 
Kan pynkylla mulot fa jingim synlar, 
la jinglong bukhir ruh kan pynbijar; 

Ngam tip shisha kiba kumno ki jubab 
Ki ban pynhun Ya kane ka dohnud ba thylli, 
Tang kawei nga tip ba nga ioh jingtngen 
Ha phi ’lei poitri, ha phi ’lei poitri. 


53 



U SOHKHLIANG 


Wat la phi paw ha dohnud bym lah pyni 
Hynrei phim wan shuh ha ki Iyer ka pangnud 
Phi la dep ban beh ha ki Iyer Kyrtiah 
Ha ka Atom Ksiar u Longshuwa. 

Ngi la mad Ya ka jingdoh baieit ka mariang 
Ki Iyer batemon ba beh jai jai ha ki sangam, 

Hynrei ka jingkhluit jong ki jingsngew, 

Ka pyntyrkhong ia u ryndang ka jingphohsniew 
Kiba pynpadiah da sur ba pait kum ba pah ka dkhoh. 
U sohkhliang jong ka miet ba la leit noh 
Ha ki at bad ki them jong ka por, 

Phi wan pynkyndeh tohkhat 
Ha ki sur kynjah ka kynmaw, 

Phi jah suki jai kum jingphohsniew bym paw. 

‘NAI KHATSAWSYNNIA 

Ko ‘Nai khatsawsynnia 

Ki dop syntiew ki rieh tngen shikhrum ka bneng, 
lathuh lada phi kwah 
Phi lah ban ai jingsuk 
la baroh ki khlur ka jingkyrmen; 

Nga peit sha phi da jingangnud 
Kum I khun kbeit shapuloit, 

Ngan ym ktha ia phi 

Wat la nga tlot da jingthngan, 

Phi long ka jingtngen 

Wat i'a u ‘tiewsngi ba meh ding; 

Ka syrngiew jong phi ka thaba, 

Wat la kam shai phyrnai 
Jingsuk ka bneng ha pyrthei to ai. 

RAIBI KA JINGARSAP 


Sait noh ko slap i'a Raibi ka arsap 
Nga l'ohi shai kdar 

Wat hapdeng ‘persyntiew jong ka pyrkhat, 
La pun i'a pha da ki syrtap jingthala 
Balei kine ki ‘Langmatlah ki tur ruma 
Sha ka hima jong ka Spah? 

Uwei u wan i'a ‘lei Mamon u troh, 

Uwei pat u liat da ‘Mat ardor 
Ha shangkhawiah jong pha ‘lei shukor! 

San snem kynthih ha ahor jyrsieh 
Ka burom pyrthei bym ai jinghun, 

Pha la sloit wat i'a iktiar ki khun. 

Pha pynshad samtawi ha kyrteng ka balang, 
Wat u myrsiang sadew u klumar hi thlim 
Ha ki kti snar jong pha ko Raibi ka arsap! 

La dei por katto te ban mait tyrut, 

Ban khalah d’u ‘peisieh namar la byrsieh. 

JINGSUK NGAWAD 

Hapoh jong ki ‘lawang ka jingkyrmen 
Nga rieh tngen la khlieh da jingkmen, 

Nga tip u slap ka tyndep un ym shoh ia nga 
Ka rngiew jong ka jingshisha ka eh 
Nga peitmat nga tngen; 

Ha knup jong phi ‘lawang, 

Jingsuk ryngkat jingkyrmen 
Nga wad bad ha phi nga shem. 


57 



WAHDUID 


Nga phai sha phi wahduid ka jingkyrmen 
Balei phi kylla rong ha jingshat ka sep sngi? 

Ki jingthaba phyrnai ba nga ju i'ohi 
Kiba pynkyndeh dohnud ha ka synrai; 

Mynta ki kylla rong saw ha ki kti 

Ba khlaih bor jong ka por 

Ngam tip balei ki pynlong langknia ia phi, 

Ban sait ia ki kti ka tyrut jong ka jingshun 
Nga tip jingkylli bieit jong nga ia phi kim pynkhih, 
Nga sngew kordit sat ba nga syier i'oh phi rngat 
Nga sngew iapop ha ki slung jong ka kput 
Jingsuk ka ri ba la duh noh ha ki sawlyer 
Ngam shlan ban kynthoh i'ano yn kynnoh 
Btin lynti wahduid to nang i'ai tuid 
la tyrut bukhir ruh to nang pynkhuid. 

NGA LA SHON SHAP 

Nga la thung syiem Ta phi, ko Paila ksiar nylla 
Balei khet ksiar ba nga la ai phi kloi ban ieh? 

La laiphew snem nga la shon shap da rang nylla 
Nga tip ba ym shym la suit ksiar ia jinglong paka; 

Balei te ieit phi blad rong noh ha samtawi phi shad 
Dusmon aiu u pynking ba phin klet noh la tynrai 
Ki ummat ki lang ban kynmaw samoi ba thiang tam, 
Kum phohsniew kynsha shikhyllipmat ki kie berong, 

Ha ki Iyer kyrtiah jong ka por ba shet shukor; 
Khatlai ju ngeit sngi sniewbok, da dei sngi thohdieng 
Jingngeit bieit, Apot Dusmon! Ba 'lei jingieit ka phon 
La pait khuri jingieit dohnud thylli paila, 

Nga tip ba jingieit ba la sumar khop la slem 
Nga la shon shap ha phi ko ksiar nylla. 

KO 'LEI JINGIEIT 


Kumno kein ngan kan ummat, 

Haba dohnud ba pang ka khlong? 

Ka paw shabar ha shyllangmat, 

Nga la Taleh ban tap eit miaw, 

Ban rkhie haba nga Tam. 

Ha phi lok nga phla mynta 
Ko Mariang bym shet kylla. 

Ha kine ki lain ko khulom ksiar to pruid 
Ba ym don eiei ban nujor 
Bad pha ko ’Lei jingieit 
Ka dur aiu sha pha phong? 

Ba phan pynshad samtawi 
Ban klet noh Ta la rympei 
Rympei ka shlem I Mei! 

Hato ko ’Lei jingieit pha lah pynthung baji? 
Ha ki lhoh kti jong pha, burom ha sla pyrthei, 
Phan Tuhroit khlem isynei? 

Hato jingieit ka pynmatlah? 

Khlem khein wat Ta maTa Blei 
Jingieit Ah! Ko jingieit! 

Hapha nga la shah rem 
Namar jingieit ha matkylliang 
Ka kham pohdor 
Ha khmat jong pha 
Ko ’Lei jingieit shukor! 

KINE KI JINGSHISHA 

Ha I Kob Ksiar ia phi nga la sumar 

Ha la shadern ba plung i'a phi nga la piain, 

Phi la kjit ruh i'a ki umthiang 
Ba kordor tam ka jingim, 

Ha ki thapniang ba tlem ia phi nga la kdup; 

Ha la ksangti bajem i'a phi nga la btin, 

I la la tyrpeng ba khlain i'a phi nga la tynrong. 
Mynta nga la sdang tlor ha jinglong doh 
Ngam lah shuh ban leh kumtei, 

Nga tip ba la rong noh i'a phi 
Da ki Iyer pyngngad ki Aw 
Ngam kot bor shuh ban kdup 
Ia phi da la thapniang, 

Namar thapniang jong phi ki la mih sner 
Phi tip shano phin her. 

Ngam lah shuh ban ai umngap ba thiang, 

Namar ki um ba kham thiang phi la i'oh ban dih! 

Nga la dot bad duh bor 

Kine ki ksangti jong nga ban bat ia phi, 

Ki tyrpeng ba khlain ki la sdang troin 
Namar ki tyrpeng jong phi ki la kham khlain, 
Balei sha ngam lah ban pdiang 
Kine ki jingshisha. 

DAP TANG JINGKYLLI 

Nga tip phi long iba jem wat la phi la eh 
Hato phi thiah suk lyngngai ha krung jong ka ieit? 
Hato phi sngew jem met wat ha tynsok lyntang? 
Hato phi phuh mut phuh mat wat la ka khmat 
Ba la oh dur ki blei ka kiew da niangmong? 

Hato phi jah sliang ne kdang la phi duh um ne bam? 
Hato phi nang ban rkhie haba phi kwah lam? 

Hato phi hun dohnud haba kiwei ki ud? 

Hato phin leh kmen haba kiwei ki sngewsih? 

Hato phi la klet ban kynmaw i'a por bathiang 
la dohnud bajem tarn bad tang ha phi ka dem? 
Hato phi la klet i'a jingeh ba ngi la mad? 

Jubab aiu na phi ko ieit ngan khmih lynti 
Namar jubab nga tip dei hi ki jingkylli. 

DON BOSCO YOUTH CENTRE 

Ka shlem saindur ia samla 
Ban tbeh jingstad ka juk mynta, 

Ba por kan ym shu bijai ei 
Pyntbit lade kam kan sule. 

Ha notice board nga i'eng ban khmih 
Ki tnat pyntbit kine har jait 
Na khap, suh jain sha hikai tern, 

Na hikai type sha computer. 

Hapdeng ka sor phi i'eng khlem rieij 
Ban wer samla ioh ki sah bieij 
Ban pynduh thiaw jinglong alhia, 

Ban kiar na ka jingim awria. 

Mano ban nym pyrto i'a phi 
Don Bosco, ka pdeng ki samla 
Mano ban klet jingtrei jong phi 
Lyngwiar pyrkhat Father Celia. 

Ki kam ba bha ba phi la trei 
Phin ioh la nong te na u Blei, 

Ai'u ma ngi ki briew ngin ai? 

Tang jingsngewnguh bad jingduwai. 

Im slem ma phi ko Youth Centre 
Ban btin lynti ki khun ka ri 
Shynrang kynthei ban kiew shaphrang, 

Ha tip briew tip Blei kin shemphang. 

HA KI LYNGIT JONG KA POR 


Ha phi ko sawkun ka mariang 
Nga tba la ki dop syntiew ba ithiang, 

Nga sngew ki Iyer iwbih ba beh hir hir 
Ban pynkyndeh dohnud samla ka synrai. 

Kumno ki lyngit jong ka por ki her bran bran 
Ngam lah sngewthuh i'a ki lat lat jong ka 
Nga I ki khun ba hynnin dang shu kha 
Mynta ka khmat jong ki la phuh samla. 

Kijuh ki jingsngew ki pynpaw shisha 
Kijuh ki jait riam ba ki phong ki da 
Jingiapher tang kawei ngi la ran la sti, 

Ma ki pat ki plung kum jingbhabriew u Lili. 

Ka dohnud ka shlei ban phai dien por b’la leit 
Ban kynmaw por ba thiang, por ba nga ju ieit 
Shano pat kito ki premmiet ba lung 
Shano pat kito ki step ba phyrnai? 

Ha jingat phyllung jong ka jingim ngi mad 
Ha ki lyngit jong ka por dohnud ka thylli, 

Sah tang ki syrwet hangnc bad hangtai 
Ban kynmaw ia phi ko por ba la leit. 

